
МОДЕЛ УГОВОРА


Закључен између:

1. ЈКП “БЕОГРАДСКЕ ЕЛЕКТРАНЕ” из Београда, 
улица Савски насип број 11, 
МБ: 07020210, ПИБ: 100139344;
      које заступа в.д. директор Вања Вукић 
(у даљем тексту: Наручилац).
  и
1. ...................................................................,
из ......................................................., 
      МБ: ..............., ПИБ: .................. 
      које заступа ...................................................... 

...................................................................,
из ......................................................., 
      МБ: ..............., ПИБ: .................. 
      које заступа ...................................................... 

...................................................................,
из ......................................................., 
      МБ: ..............., ПИБ: .................. 
      које заступа ...................................................... 
(Уколико постоји више чланова групе од остављеног простора, понуђач може повећати исти)
(у даљем тексту: Извршилац)


Члан 1.
Предмет овог Уговора је набавка услуга: Ангажовање стручног надзора и пружање консултантских услуга на пројекту Изградње тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион, (у даљем тексту: услуге), који је Наручилац доделио Извршиоцу након претходно спроведеног поступка јавне набавке услуга по јавном позиву за подношење понуда број 125 ОУ/24, у свему према усвојеној понуди број _____________, достављене путем Портала јавних набавки дана ________ године (уписује Наручилац) и Техничкој спецификацији, које представљају саставни део овог Уговора.

Члан 2.
У складу са наведеном понудом, Извршилац ће реализацију Уговора делимично поверити подизвођачу/има:
_______________________________________________________________________________________,
_______________________________________________________________________________________,
_______________________________________________________________________________________,
_______________________________________________________________________________________.
(навести назив и седиште сваког ангажованог подизвођача, део предмета набавке (по предмету или у количини, вредности или проценту), односно уговора, који ће извршити преко подизвођача, уколико је Извршилац у понуди наступио са подизвођачем, као и да ли Подизвођач захтева да му се доспела потраживања плаћају непосредно - ДА / НЕ (←заокружити) – напомена: Текст овог члана пре закључења прилагођава Наручилац у зависности од наступа Извршиоца са којим се закључује Уговор)

У случају да Извршилац извршење дела уговора о јавној набавци повери подизвођачу, Наручилац је дужан да доспела потраживања по уговору непосредно плаћа подизвођачу, за део уговора који је он извршио, уколико подизвођач захтева да му се доспела потраживања плаћају непосредно.
Ако није захтевано непосредно плаћање доспелих потраживања подизвођачу за део уговора који је он извршио, Наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања. Уколико Извршилац у наведеном року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка.

Члан 3.
Извршилац услуге се обавезује да обавља послове вршиоца стручног надзора током изградње објекта и  пружање консултантских услуга на пројекту изградње тригенерацијског постројења на подручју ППППН Национални стадион.
Обавезе стучног надзора подразумевају 3 (три) дела, и то:
· Припремне услуге,
· Услуге током изградње и 
· Током рада постројења у периоду пробног рада.
Извршилац се обавезује да формира тим инжењера консултаната, који ће деловати проактивно, реактивно и пасивно, а када је то прикладно и није у супротности са Уговором, консултант ће радити на заштити интереса Наручиоца.
Консултант ће достављати извештаје у роковима и обиму предвиђеном у оквиру Техничке спецификације.

Члан 4.
Вредност предметних услуга из овог уговора одређена је у свему према прихваћеној понуди Извршиоца из члана 1. Уговора а иста износи:
..................................... динара ( словима ................................................................ ).
У вредност из става 1. овог члана није урачунат порез на додату вредност, који ће се регулисати у складу са важећом законском регулативом. 
Цена предметних услуга је фикасна и не подлеже променама током рока важности уговора.
Стране из уговора су сагласне да се у складу са чланом 160. Закона о јавним набавкама, без претходног спровођења поступка јавне набавке, може повећати обим предмета набавке из закљученог уговора.
У случају из претходног става, уговорне стране ће закључити анекс уговора, којим ће регулисати повећање уговорене вредности.

Члан 5. 
Ако у току реализације уговора настане потреба за додатним  услугама, наручилац ће применити одредбе чл. 157. ЗЈН,  а услед измене уговора  због непредвиђених околности примениће  одредбе члана 158.ЗЈН.
Ако у току  реализације уговора дође до промене уговорних страна и/или замене подизвођача  наручилац ће применити одредбе члана  159.  и 161. ЗЈН.
У случају из претходна два  става, уговорне стране ће закључити анекс уговора и тиме регулисати  настале  промене.

Члан 6.
Извршилац се обавезује да своје обавезе из овог Уговора извршава савесно истручно
Извршилац је све време важења овог Уговора дужан да се придржава радних налога добијених од Наручиоца, укључујући и динамику вршења услуга, коју ће уговорне стране усагласити по увођењу у посао. 
Извршилац се обавезује да, приликом достављања средства обезбеђења за испуњење уговорних обавеза, достави Наручиоцу и полису осигурања од професионалне одговорности из обављања делатности, а који се односи на осигурање од одговорности  за штете проузроковане према трећим лицима, као и штете настале услед грешака и пропуста насталих у обављању предметних послова са минималним лимитом по једном штетном догађају у висини од 11.000.000,00 динара која ће покривати читав рок извршења уговорне обавезе.
Извршилац је дужан да при извршењу уговорне обавезе ангажује лица која су наведена у оквиру доказа испуњености кадровских капацитета у оквиру понуде коју је дао Наручиоцу.
Уколико се током извршења услуге појави објективна потреба за заменом једног или више ангажованих лица наведених у претходном ставу, Извршилац је дужан да истог или исте замени другим лицем са најмање истим стручним квалитетима, квалификацијама и искуством.

Члан 7.
Извршилац се обавезује да предметне услуге врши у периоду од 36 (тридесетшест) месеци од дана увођења Извршиоца у посао.
Извршилац ће бити уведен у посао након закључења Уговора и достављања средстава финансијског обезбеђења за испуњење уговорних обавеза, а у циљу упознавања са пројектном документацијом, најпре грађевинског дела, а затим сукцесивно у складу са планом реализације пројекта и свих осталих специјалности.
У рок из става 1. овог члана урачунато је и време предвиђено за технички пријем и пробни рад и примопредају све потребне документације.
Уговорне стране су сагласне да, у случају евентуалног продужења рока за окончање реализације пројекта Изградње тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион, продуже рок за реализацију уговорне обавезе из става 1. овог члана, a без повећања укупне цене из члана 4. став 1. овог уговора.
Продужетак рока важења уговора, уговорне стране ће регулисати закључењем анекса истог.

Члан 8.
Наручилац ће вредност извршених услуга платити Извршиоцу у року до 45 (четрдесетпет) дана од дана пријема исправног рачуна Извршиоца, овереног од стране овлашћеног лица Наручиоца на основу документа који испоставља Извршилац, а којим се потврђује извршење услуге, и то на следећи начин:
	Назив активности и документације
	Укупна вредност активности у односу на уговорену цену

	Услуге вршиоца стручног надзора током изградње у складу са Правилником о вршењу стручног надзора и Законом о планирању и изградњи.

	Припремне услуге вршиоца стручног надзора
	5

	Услуге вршиоца стручног надзора током изградње
(у 24 једнаких месечних ситуација од увођења у посао)
	40

	Услуге вршиоца стручног надзора током рада постројења у периоду пробног рада
	5

	Пружање консултантских услуга 

	Консултантске услуге током фазе изградње у периоду предвиђеном за реализацију (у 24 једнаких месечних ситуација од увођења у посао)
	40

	Консултантске услуге у периоду отклањања недостатака, који се завршава издавањем Потврде, односно сертификата о извршеном послу
	5

	Консултантске услуге у завршној фази у оквиру које се спроводе активности везано за подношење завршног Извештаја и одобравања финалне наплате
	5

	УКУПНО
	100%


Овлашћено лице Наручиоца је дужно да фактуру из става 1. овери или да неоверену врати Извршиоцу, са писаним образложењем.
Фактура мора бити насловљена на одговарајућу Дирекцију Наручиоца – Дирекција за развој и инвестиције.
Члан 9.
Као гаранцију за испуњење уговорних обавеза Извршилац се обавезује да у року од 15 (петнаест) дана након закључења овог Уговора, а пре самог увођења у посао, достави Наручиоцу банкарску гаранцију за испуњење уговорних обавеза, која ће бити са клаузулама: неопозива, безусловна, без права на приговор и наплатива на први позив. 
Банкарска гаранција за испуњење уговорних обавеза издаје се у висини од 10% од укупне вредности овог уговора, без ПДВ-а, са роком важности 37 (тридесетседам) месеци од дана обостраног потписивања овог уговора. 
Наручилац ће уновчити банкарску гаранцију за испуњење уговорних обавеза у случају да Извршилац не буде извршавао све своје обавезе у роковима и на начин предвиђен овим уговором.
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. 
Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). 
Ако се за време трајања уговора продужи рок за извршење уговорне обавезе, Извршилац је у обавези да продужи важност достављеног средства обезбеђења.
[bookmark: _GoBack]Члан 10.
У случају да Извршилац не поштује уговорену динамику вршења услуга и касни са извршењем услуга у односу на уговорени рок исти је обавезан да плати Наручиоцу уговорну казну од 0,2% укупне вредности услуга за сваки дан закашњења, а највише до 5% укупне уговорене вредности из члана 2. овог уговора.. 
Наручилац има право на наплату уговорне казне уз претходно писано обавештење Извршиоцу, уз издавање одговарајућег обрачуна са роком плаћања од 15 дана од датума издавања истог.
Наплата уговорне казне не искључује право Наручиоца  на накнаду штете и на наплату средства финансијског обезбеђења.
У случају неоправданог кашњења Извршиоца Наручилац може покренути поступак раскида уговора.

Члан 11.
Извршилац може користити резултате извршених услуга само за своје потребе и исти не сме ове резултате објављивати нити давати на коришћење трећим лицима, а без претходне писане сагласности Наручиоца. 

Члан 12.
Овај уговор се сматра закљученим даном потписивања од овлашћених лица обе уговорне стране, важи и производи правно дејство од достављања средстава финансијског обезбеђења уговора и увођења Извршиоца до извршења уговорних обавеза оба уговарача.

Члан 13.
Уговорне стране су сагласне да, у складу са одредбама члана 436. став 2. Закона о облигационим односима, Извођач  нема права да изврши пренос потраживања на трећа лица без сагласности Инвеститора

Члан 14.
Свака од уговорних страна може једнострано раскинути овај Уговор у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде уговора, у смислу одредаба Закона о облигационим односима. 
Страна која жели да раскине уговор дужна је да о томе у разумном року писмено обавести другу страну.
Раскидом уговора не престаје евентуална обавеза да се накнади стварна штета проузрокована другој уговорној страни, а, такође, раскид нема утицаја ни на решавање евентуалих спорова и уређивање права и обавеза после раскида.
Уговорна страна која је одговорна за раскид уговора дужна је да другој уговорној страни надокнади  стварну штету.

Члан 15.
Уговорне стране су сагласне да сва спорна питања у вези са овим уговором решавају споразумно. Евентуалне спорове који не буду решени мирним путем решаваће Привредни суд у Београду. 
На све што овим Уговором није регулисано примењиваће се одредбе Закона о јавним набавкама и Закона о облигационим односима.

Члан 16.
Овај Уговор је сачињен у шест истоветних примерака, од којих Наручилац задржава четири примерка, а Извршилац два примерка. 


ЗА ИЗВРШИОЦА 					                          ЗА НАРУЧИОЦА

Јавна набавка број 125 ОУ/24 – Изградње тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион
